ОШ „Слободан Бајић Паја“

Сремска Митровица

Дана: 19. марта 2020. год.

**О Б А В Е Ш Т Е Њ Е**

 Поштоване колеге.

Састанак, данас одржан у 9 часова на нивоу актива директора и управе ништа ново није донео. Идемо у правом смеру. Показало се у пракси, током ове прве недеље да је Гугл учионица најбољи и најједноставнији вид комуникације и рада са децом на даљину, што сам Вам ја и препоручио у обавештењу од уторка.

При уношењу часова у ЕС-дневник, понедељак, 16.03. не попуњавате. Распоред часова од понедељка додајемо у суботу, 21. март.

Следећу наставну недељу почињемо понедељком, 23.03., а завршавамо суботом, 28.03. У другу суботу у ЕС-дневник уносимо наставне јединице, које смо планирали као надокнаду пропуштеног градива због вируса грипа.

Распоред часова шаљем Вам сутра у прилогу обавештења. То је распоред, који је у редовној настави важио од првог марта уз одређене корекције извршене од стране колегинице Весне Беломарковић.

Од следеће недеље оперативне планове ћете окачити на Гугл диску. Посебно ће у току данашњег дана бити постављен директоријум намењен ванредним околностима. Дакле, то није датотека, коју сте користили да бисте послали планове у редовним условима рада.

Рачуне у вези путних трошкова није потребно достављати у школу. Ово важи за период од почетка марта.

Сви учитељи, који су водили ученике на наставу у природи, до сутра у 12 часова, на мејл школе: ossbpsm@mts.rs, да доставе спискове деце, телефоне родитеља и новчане износе, које појединачно дугују, да бисмо их контактирали у циљу потпуног измирења преузетих обавеза, чиме ће се стећи могућност исплате дневница пратиоцима групе.

Срдачан поздрав.

Директор: Ђорђе Цвијановић